HU Az Európai Unió Hivatalos Lapja C 321/4

Módosítás iránti kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

2014/C 321/05

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra.

MÓDOSÍTÁS IRÁNTI KÉRELEM

A TANÁCS 510/2006/EK RENDELETE

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (2)

MÓDOSÍTÁS IRÁNTI KÉRELEM A 9. CIKK ALAPJÁN

„SCHWÄBISCHE MAULTASCHEN”/„SCHWÄBISCHE SUPPENMAULTASCHEN”

EK-szám: DE-PGI-0105-01165–2013.10.21.

OFJ ( X ) OEM ( )

1. A termékleírás módosítással érintett szakaszcíme

—

☐

—

☒

—

☐

—

☐

—

☐

—

☐

—

☐

—

☐

—

☐

2. A módosítás típusa

—

☒

—

☐

—

☐

—

☐

3. Módosítás(ok)

Kérelmezett módosítások:

b) A termék leírása:

Az „Összetétel” című szakasz a következőképpen módosul:

„Összetétel Tészta Kötelező hozzávalók: — kemény (durum) búzadara és/vagy liszt és/vagy tönkölyliszt és/vagy tönkölydara — tojás — víz Megengedett hozzávalók: — só, jódozott só, tengeri só — zöldségek és/vagy spenót — növényi olaj Húsdara: Alapvető hozzávalók: Kötelező hozzávalók: — sertéshús és/vagy marhahús és/vagy borjúhús Megengedett hozzávalók: — szalonnabőr, szalonna, marhazsír — füstölt hasaalja-szalonna; nyers, pácolt húsáruk (pl. Landjäger szárazkolbász); nyers sonka — tojás — víz — a földrajzi területen honos zöldségfajták mélyfagyasztott és/vagy friss formában, pl. spenót, mángold, sárgarépa, vöröshagyma (pirított formában is), zöldborsó, bab, burgonya, zeller, pasztinák, póréhagyma, medvehagyma — kenyér (fehér-, búza-, ill. tönkölykenyér, száraz és darált – panírmorzsa, zsemlemorzsa – formában is) — növényi olaj Ízesítő hozzávalók (max. 3 %): Megengedett hozzávalók: — fűszerek és zöldségek, pl. friss, szárított vagy mélyfagyasztott petrezselyem, metélőhagyma, zeller; ételízesítő, fűszerkivonatok — édesítő hozzávalók (cukor, szőlőcukor, glükózszirup, nádcukor, méz) — só, jódozott só, tengeri só, kősó, kristálysó, nitrites pácsó (csak a húsdara alapvető hozzávalóinak megengedett hozzávalóihoz: füstölt hasaalja-szalonna; nyers, pácolt húsáruk; nyers sonka) Egyéb hozzávalók (max. 2 %): Megengedett hozzávalók: — nem módosított keményítők — sűrítőanyagok (szentjánoskenyérliszt, guarmagliszt, xantán) — állományjavító anyagok (citrátok, foszfátok) — stabilizátorok (citrátok, acetátok, szerves savak) — búzasikér (-glutén) és/vagy kukoricadara — tojásfehérjepor, tojáspor — növényi olaj — antioxidánsok (aszkorbinsav, nátrium-aszkorbát, citromsav, citrátok) Zöldségdara: Alapvető hozzávalók: Kötelező hozzávalók: — a földrajzi területen honos zöldségfajták mélyfagyasztott és/vagy friss és/vagy szárított formában, pl. spenót, mángold, sárgarépa, vöröshagyma (pirított formában is), zöldborsó, bab, burgonya, zeller, pasztinák, póréhagyma, medvehagyma, kukorica Megengedett hozzávalók: — tejtermékek, pl. túró, friss sajt, sajt — kenyér (fehér-, búza-, ill. tönkölykenyér, száraz és darált – panírmorzsa, zsemlemorzsa – formában is) — tojás — víz Ízesítő hozzávalók (max. 3 %): Megengedett hozzávalók: — fűszerek és zöldségek, pl. friss, szárított vagy mélyfagyasztott petrezselyem, metélőhagyma, zeller, ételízesítő, fűszerkivonatok — édesítő hozzávalók (cukor, szőlőcukor, glükózszirup, nádcukor, méz) — só, jódozott só, tengeri só, kősó, kristálysó Egyéb hozzávalók (max. 2 %): Megengedett hozzávalók: — nem módosított keményítők — sűrítőanyagok (szentjánoskenyérliszt, guarmagliszt, xantán) — állományjavító anyagok (citrátok/foszfátok) — stabilizátorok (citrátok, acetátok és szerves savak) — búzasikér (-glutén) és/vagy kukoricadara — tojásfehérjepor, tojáspor — növényi olaj — antioxidánsok (aszkorbinsav, nátrium-aszkorbát, citromsav, citrátok)”

A „Minőségi követelmények” szakaszban a tészta színének leírása a következő szöveggel egészül ki:„… vagy zöld[ig terjed], a spenótos/zöldséges változat tésztája pettyes”.

A töltelék állagára/szerkezetére vonatkozó részben az „eredeti nedvességtartalmát megtartja” szöveg helyébe a „még felismerhetők az összetevők” szöveg lép.

A hústartalomra vonatkozó részben a „legalább 8 %-a” szöveg elé beillesztendő az „az össztömeg” szöveg.

Kiegészítendők a zöldségtartalomra vonatkozó következő adatok is: „Zöldségtartalom: az össztömeg legalább 20 %-a; (zöldséges töltelék esetében) a töltelék zöldségtartalma legalább 30 %.”

Indoklás :

A kérelmezett módosítások a kötelező és megengedett hozzávalók egyértelmű és teljes körű meghatározását szolgálják, különösen a zöldséggel töltött derelye esetében.

A kérelem benyújtása a baden-württembergi illetékes ellenőrző hatóság felhívása alapján történik, mivel a hatóság véleménye szerint pontosítani kell a felhasználandó és megengedett hozzávalók körét.

EGYSÉGES DOKUMENTUM

A TANÁCS 510/2006/EK RENDELETE

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (3)

„SCHWÄBISCHE MAULTASCHEN”/„SCHWÄBISCHE SUPPENMAULTASCHEN”

EK-szám: DE-PGI-0105-01165-2013.10.21.

OFJ ( X ) OEM ( )

1. Elnevezés

„Schwäbische Maultaschen”/„Schwäbische Suppenmaultaschen”

2. Tagállam vagy harmadik ország

Németország

3. A mezőgazdasági termék vagy élelmiszer leírása

3.1. A termék típusa

2.7. osztály – Tészta

3.2. Az 1. pontban szereplő elnevezéssel jelölt termék leírása

Darált hússal, illetve zöldséggel töltött tésztatáska.

A négyszögletes vagy feltekert formájú tésztatáska frissen vagy csomagolt formában kapható, forró vízben kifőzve vagy olajban kisütve tálalják.

3.3. Nyersanyagok (kizárólag feldolgozott termékek esetében)

Összetétel

Tészta

Kötelező hozzávalók:

— kemény (durum) búzadara és/vagy liszt és/vagy tönkölyliszt és/vagy tönkölydara

— tojás

— víz

Megengedett hozzávalók:

— só, jódozott só, tengeri só

— zöldségek és/vagy spenót

— növényi olaj

Húsdara:

Alapvető hozzávalók:

Kötelező hozzávalók:

— sertéshús és/vagy marhahús és/vagy borjúhús

Megengedett hozzávalók:

— szalonnabőr, szalonna, marhazsír

— füstölt hasaalja-szalonna; nyers, pácolt húsáruk (pl. Landjäger szárazkolbász); nyers sonka

— tojás

— víz

— a földrajzi területen jellemző zöldségfajták mélyfagyasztott és/vagy friss formában, pl. spenót, mángold, sárgarépa, vöröshagyma (pirított formában is), zöldborsó, bab, burgonya, zeller, pasztinák, póréhagyma, medvehagyma, kukorica. Más térségből származó zöldségek is használhatók.

— kenyér (fehér-, búza-, ill. tönkölykenyér, száraz és darált – panírmorzsa, zsemlemorzsa – formában is)

— növényi olaj

Ízesítő hozzávalók (max. 3 %):

Megengedett hozzávalók:

— fűszerek és zöldségek, pl. friss, szárított vagy mélyfagyasztott petrezselyem, metélőhagyma, zeller; ételízesítő, fűszerkivonatok

— édesítő hozzávalók (cukor, szőlőcukor, glükózszirup, nádcukor, méz)

— só, jódozott só, tengeri só, kősó, kristálysó, nitrites pácsó (csak a húsdara alapvető hozzávalóinak megengedett hozzávalóihoz: füstölt hasaalja-szalonna; nyers, pácolt húsáruk; nyers sonka)

Egyéb hozzávalók (max. 2 %):

Megengedett hozzávalók:

— nem módosított keményítők

— sűrítőanyagok (szentjánoskenyérliszt, guarmagliszt, xantán)

— állományjavító anyagok (citrátok, foszfátok)

— stabilizátorok (citrátok, acetátok, szerves savak)

— búzasikér (-glutén) és/vagy kukoricadara

— tojásfehérjepor, tojáspor

— növényi olaj

— antioxidánsok (aszkorbinsav, nátrium-aszkorbát, citromsav, citrátok)

Zöldségdara:

Alapvető hozzávalók:

Kötelező hozzávalók:

— a földrajzi területen jellemző zöldségfajták mélyfagyasztott és/vagy friss és/vagy szárított formában, pl. spenót, mángold, sárgarépa, vöröshagyma (pirított formában is), zöldborsó, bab, burgonya, zeller, pasztinák, póréhagyma, medvehagyma, kukorica. Más térségből származó zöldségek is használhatók.

Megengedett hozzávalók:

— tejtermékek, pl. túró, friss sajt, sajt

— kenyér (fehér-, búza-, ill. tönkölykenyér, száraz és darált – panírmorzsa, zsemlemorzsa – formában is)

— tojás

— víz

Ízesítő hozzávalók (max. 3 %):

Megengedett hozzávalók:

— fűszerek és zöldségek, pl. friss, szárított vagy mélyfagyasztott petrezselyem, metélőhagyma, zeller, ételízesítő, fűszerkivonatok

— édesítő hozzávalók (cukor, szőlőcukor, glükózszirup, nádcukor, méz)

— só, jódozott só, tengeri só, kősó, kristálysó

Egyéb hozzávalók (max. 2 %):

Megengedett hozzávalók:

— nem módosított keményítők

— sűrítőanyagok (szentjánoskenyérliszt, guarmagliszt, xantán)

— állományjavító anyagok (citrátok/foszfátok)

— stabilizátorok (citrátok, acetátok és szerves savak)

— búzasikér (-glutén) és/vagy kukoricadara

— tojásfehérjepor, tojáspor

— növényi olaj

— antioxidánsok (aszkorbinsav, nátrium-aszkorbát, citromsav, citrátok)

A hússal vagy zöldséggel töltött „Schwäbische Maultaschen” termékkel szemben támasztott minőségi követelmények/minimumkövetelmények

Szín/megjelenés: Tészta: színe a világossárgától a világosszürkéig vagy zöldig terjed, a spenótos/zöldséges változat tésztája pettyes Töltelék: laza, még felismerhetők az összetevők Forma: szögletes alakú vagy feltekert formájú Méretek: Standardmaultasche (hagyományos derelye): hossz: 55–100 mm szélesség: 50–90 mm magasság: 15–25 mm Suppenmaultasche (levesbe való derelye): hossz: 10–55 mm szélesség: 10–50 mm magasság: 5–20 mm Tömeg: Standardmaultasche (hagyományos derelye): Suppenmaultasche (levesbe való derelye): 40–150 g 10–40 g Állag/szerkezet: Tészta: ropogós, nem ragadós Töltelék: puha, még felismerhetők az összetevők Tojás: „A” minőségi osztályú tojás, legalább 23 % szárazanyag-tartalommal Hústartalom: az össztömeg legalább 8 %-a (húsos töltelék esetében) Fehérjetartalom: a húsdara BEFFE-tartalma legalább 7 % (BEFFE – szálas fehérjéktől mentes húsfehérje) Zöldségtartalom: az össztömeg legalább 20 %-a (zöldséges töltelék esetében) a töltelék zöldségtartalma legalább 30 %

3.4. Takarmány (kizárólag állati eredetű termékek esetében)

—

3.5. Az előállítás azon műveletei, amelyeket a meghatározott földrajzi területen kell elvégezni

Az előállítás teljes folyamata a meghatározott földrajzi területen történik.

3.6. A szeletelésre, az aprításra, a csomagolásra stb. vonatkozó egyedi szabályok

—

3.7. A címkézésre vonatkozó egyedi szabályok

—

4. A földrajzi terület tömör meghatározása

Svábország földrajzi területe magában foglalja egész Baden-Württemberg tartományt, valamint Bajorország Schwaben megyéjét.

5. Kapcsolat a földrajzi területtel

5.1. A földrajzi terület sajátosságai

A „Schwäbische Maultaschen” évszázados hagyományokra tekint vissza a meghatározott földrajzi területen. Hagyományos nagycsütörtöki böjti ételből napjainkra a „Maultasche” Svábországban egész évben szívesen fogyasztott fogássá vált. A „Maultasche” manapság Svábország csaknem minden hentesüzletének, húsárugyártójának és helyi éttermének kínálatában szerepel.

5.2. A termék sajátosságai

A „Schwäbische Maultaschen” a fogyasztók által nagy becsben tartott, hagyományos sváb ételkülönlegesség. Nincs még egy olyan sváb étel, amely ennyire közkedvelt és ismert lenne Svábország (Baden-Württemberg, valamint Bajorország Schwaben megyéje) határain túl is. Sokszor együtt említik a térségből származó ismert személyiségekkel és jelentős találmányokkal.

A „Maultasche” mind a sváb irodalomban, mind Svábország számos fesztiválján és népszokásában jelen van.

Minden ősszel megrendezésre kerül Freiberg am Neckar-ban a hagyományos „Maultasche” fesztivál. Baiersbronn községben még „Maultasche”-királynőt is választanak. A sváb derelye az idegenforgalomban is komoly szerepet tölt be. Így Bad Urach történelmi városkája körül található például a „Maultasche”-útvonal, amelyet végigjárva a látogatók megismerkedhetnek a Sváb-Alb tájaival és gasztronómiai különlegességeivel.

Svábország a „Maultasche” vonatkozásában számos világrekordot tart, így 1982-ben például a sváb Maulbronn község egyik fogadósa huszonkét perc alatt 1 134 derelyét készített el, ezzel felülmúlva egy Stuttgart-Untertürkheim-i hentesmester előző évben felállított rekordját. Ugyanez a fogadós 1987-ben egy hatalmas derelye elkészítése révén került a Guinness rekordok könyvébe. Egy évtizeddel később, 1997-ben ezt a rekordot Freiberg am Neckar-i szakácsok szárnyalták túl. Ez utóbbi rekordot nem sokkal ezután, 2000-ben baiersbronni szakácsok múlták felül.

A sváb irodalmat számos, a „Maultasche” témájával foglalkozó vers és mese gazdagítja. Thaddäus Troll sváb író humoros formában bizony még a sváb közösség identitását is egy derelyéhez hasonlította. Heinz Eugen Schramm sváb tájnyelvi költő verset írt a „Maultasche” elkészítéséről. Friedrich E. Vogt pedig, szintén a sváb tájszólás eszközével, irodalmi úton biztosította a „Maultasche” törzshelyét a sváb étlapokon.

5.3. A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

A hosszú múltra visszatekintő és a sváb kultúra szerves részét képező sváb derelye Svábország határain kívül is ismert és közkedvelt regionális ételkülönlegességgé vált, amelynek jó hírneve nagymértékben összefügg földrajzi eredetével.

Hivatkozás a termékleírás közzétételére:

(510/2006/EK rendelet (4) 5. cikk (7) bekezdés)

https://register.dpma.de/DPMAregister/geo/detail/30499901.6

(1) HL L 343., 2012.12.14., 1. o.

(2) HL L 93., 2006.3.31., 12. o. A Rendeletet felváltotta az 1151/2012/EU rendelet.

(3) Lásd a 2. lábjegyzetet.

(4) Lásd a 2. lábjegyzetet.